Source: http://docplayer.fi/2032097-Suomen-maatalouspolitiikka.html
Timestamp: 2017-09-24 10:52:22+00:00
Document Index: 20012620

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SUOMEN MAATALOUSPOLITIIKKA - PDF
Download "SUOMEN MAATALOUSPOLITIIKKA"
1 TIEDONANTOJA SUOMEN MAATALOUSPOLITIIKKA LAURI KETTUNEN MAATALOUDEN TALOUDELLINEN TUTKIMUSLAITOS AGRICULTURAL ECONOMICS RESEARCH INSTITUTE, FINLAND RESEARCH REPORTS
2 TIEDONANTOJA 185 SUOMEN MAATALOUSPOLITIIKKA Lauri Kettunen MAATALOUDEN TALOUDELLINEN TUTKIMUSLAITOS AGRICULTURAL ECONOMICS RESEARCH INSTITUTE, FINLAND RESEARCH REPORTS 185
3 2 ISBN ISSN
4 ESIPUHE Suomen maataloudesta on olemassa monia julkaisuja, jotka sisältävät myös selvityksiä maatalouspolitiikastamme, sen taustoista, päätöksistä ja toimeenpanosta. Sen sijaan meiltä on puuttunut yhtenäinen maatalouspolitiikan kuvaus. Tätä puutetta korjaamaan olen tarkoittanut tämän julkaisun. Olen tehnyt sitä monen vuoden aikana ja todennut sen hyvin vaativaksi tehtäväksi. Jo yhden vuoden aikana tilastot karttuvat, tarkentuvat ja muuttuvat. Maatalouspolitiikka voi muuttua paljon lyhyessä ajassa. Näin ollen tilastojen ja politiikkakuvausten ajan tasalle saattaminen on osoittautunut vaikeaksi, ellei tehtävään ole riittävän paljon voimavaroja käytettävissä. Tämäkin julkaisu on varmaankin osittain vanhentunut jo ilmestyessään. Kun sen tekemiseen on kuitenkin käytetty melko paljon aikaa, on syytä saattaa se julkisuuteen huolimatta sen puutteista ja mahdollisista virheistä. Toivon, että se sellaisenaankin palvelee niitä tarpeita, joita maatalouspolitiikan seuraajilla on. Tämä julkaisu perustuu monelta osin vuosittaisiin Suomen maatalous -katsauksiini. Niistä on jopa otettu suoraan tekstiä tähän julkaisuun, joka on siten maatalouspolitiikan osalta eräänlainen yhteenveto Suomen maatalous -vuosiraporteistani. Tavoitteena on edelleen jatkaa vuosikatsausten toimittamista. Niistä voi siis tarkistaa viimeisimmät toimenpiteet maatalouspolitiikan hoidossa. Monet henkilöt ovat auttaneet minua tämän julkaisun tekemisessä. Haluan erityisesti kiittää Marja Hokkasta, Jukka Kolaa, Jyrki Niemeä, Mari Nuutilaa, Jukka Peltolaa, Reijo Pirttijärveä, Mikko Ryökästä ja Eric Simsiä. He ovat hankkineet minulle aineistoa ja heidän pohjateksteihin perustuu osa julkaisusta. Vastuu mahdollisista virheistä ja puutteista on kuitenkin tekijällä. Kiitän myös Jaana Ahlstedtiä ja Helena Jokista, jotka ovat monin tavoin auttaneet julkaisun saattamisessa painokuntoon. Kiitän myös Suomen Kulttuurirahaston Hypoteeldeiyhdistystä, joka on tukenut tätä tutkimusta. Helsingissä syyskuun 30. päivänä 1992 Tekijä 3
5 MAATALOUDEN TALOUDELLINEN TUTKIMUSLAITOS Luutnantintie 13, Helsinki Tiedonantoja 185, 148 p., 1992 SUOMEN MAATALOUSPOLITIIKKA LAURI KETTUNEN Agricultural policy in Finland Abstract. This publication includes a review of current Finnish agricultural policy, its development and present state. In addition to the structure and the production, a short review of the natural conditions of agriculture is also included. Finnish agricultural policy strives to safeguard the nation's self-sufficiency in food, insure the adequate compensation of farmers, and develop the competitive structure of agriculture while simultaneously maintaining the rural population. Most attention has been given to the price, production and structural policies, since they form the core of the agricultural policy in Finland. Prices of agricultural goods have been raised in order to improve the farmers' income level. And, the subsequent incentive to increase production has been curtailed by a strict supply control policy. Production has been supported in only a few special cases. The central instrument of Finnish agricultural policy has been the Farm Income Act, which was passed for the first time in Its ultimate goal is to regulate the formation of producer prices so that the farm income would develop in a similar way as wages and salaries in the other sectors of the economy. The most important part of the act has been the full compensation of farmers for the increase in the costs due to the increase in input prices. The Farm Income Act has been revised several times in order to respond to the changing conditions in agriculture. The development of the farm structure has been guided by a special Farm Act. Farmers have received grants or low interest rate loans from the development fund established by the Farm Act. Foreign trade policy has not had such a central role as production or income policy in Finland. It has partially been addressed in the Farm Income Act, which determines the limits of the export subsidies paid by the state. The farmers' social policy has been developed in the context of general agricultural policy, since the nationwide social policy does not address the special conditions in agriculture. Farm holiday and subsitute systems have been created in the framework of this policy. Index words: Agricultural policy, production, structure, income, trade, social policy 5
6 SISÄLLYSLUETTELO 1. Mitä on maatalouspolitiikka 1.1. Yleistä 1.2. Maatalouspolitiikan määritelmiä 1.3. Maatalouspolitiikan sisältö 1.4. Julkaisun sisältö Suomen maatalous ja sen kehitys Ilmasto Maaperä Maanomistusolot Rakenne ja sen kehitys Tuotanto Maatalouden asema kansantaloudessa Maatalouspolitiikan tavoitteet ja keinot Maatalouspolitiikan tehtävä Taustatekijät Maatalouspolitiikan valmistelu Maatalouspolitiikan vaikuttajat Maatalouspolitiikan tavoitteet Maatalouspolitiikan keinot Eri politiikkalohkojen merkitys Tuotantopolitiikka Johdanto Tavoitteiden asettamisen perusteet Tuotantotavoitteet Tuotantotavoitteiden toteutuminen Tuotantopolitiikan keinot Maidontuotannon kiintiöinti Kananmunantuotannon kaksihintajärjestelmä Vientikustannusmaksut Tuotannon tukeminen Rajoitustoimien arviointia Hinta- tuki- ja tulopolitiikka Tavoitteet ja keinot Maataloustulolaki Hintaratkaisut Kevään 1992 hintaratkaisu Hintapoliittinen tuki Tuottajahinnat 83 6
7 5.7. Tulopolitiikka Vähittäishinnat Hintajärjestelmän arviointia 88 Rakennepolitiikka Rakenteen ja rakennepolitiikan määritelmiä Rakennekehitys Rakennepolitiikan tavoitteet Rakennepolitiikan keinot Perustamislupajärjestelmä Perintökaari Sukupolvenvaihdos Maapolitiikka Maatilatalouden pääomaongelmat Rakennepolitiikan tarkastelua 113 Maatalouden aluepolitiikka Johdanto Yleinen aluepolitiikka Maatalouden aluepolitiikka Alueellinen rakennepolitiikka 121 Ulkomaankauppa Miksi kauppaa käydään Maataloustuotteiden kansainvälisen kaupan tila Suomen maataloustuotteiden ulkomaankauppa Maataloustuotteiden ulkomaakauppapolitiikka Kauppapolitiikan arviointia 132 Sosiaalipolitiikkaa Eläkejärjestelmä Lomituspalvelu Sairausvakuutus Tapaturmavakuutus Työterveyshuolto Sosiaaliturvan tarkastelu 139 Loppuarvioita maatalouspolitiikasta 141 Kirjallisuutta 145 7
8 1. MITÄ ON MAATALOUSPOLITIIKKA 1.1. Yleistä Maatalouspolitiikalla tarkoitetaan tavallisesti kaikkia niitä toimia, joilla julkinen valta puuttuu maataloussektorin toimintaan. Niitä ovat lainsäädäntö, asetukset ja erilaiset päätökset, joilla ohjataan maataloustuotantoa, investointeja, hintoja, tukia jne. Maatalouspolitiikan osa-alueita ovat mm. maatalouspolitiikan suunnittelu, hinta- ja tulopolitiikka, tuotantopolitiikka, rakennepolitiikka ja aluepolitiikka. Toisinaan näitä lohkoja yhdistetään saman otsikon alle, mutta toisinaan maatalouspolitiikan kenttä voidaan hajoittaa varsin pieniksi osa-alueiksi, kuten käy ilmi mm. tämän julkaisun sisällysluettelosta. Maatalouspolitiikka on itse asiassa vain yksi osa yleistä talouspolitiikkaa. Huolimatta siitä, että maatalouden asema koko kansantaloudessa on pienentynyt jatkuvasti ja sen osuus bruttokansantuotteesta on enää vain 3-4 %, maatalouspolitiikka on säilyttänyt erityisasemansa talouspolitiikassa. Yleisessä talouspolitiikassa on tuskin muuta niin voimakasta lohkoa kuin maatalouspolitiikka. Tämä johtuu ilmeisesti siitä, että julkinen valta säätelee maataloussektoria hyvin paljon. Maatalouspolitiikalla on Suomessa hyvin näkyvä osa. Julkisella vallalla on ollut mahdollisuus yksityiskohtaisesti puuttua maatalouteen. Se on voinut käyttää valtaansa paljon enemmän maataloudessa kuin muissa kansantalouden sektoreissa. Kansantaloudessa vallitsevat yleensä markkinatalouden säännöt, mutta maatalous tekee poikkeuksen. Maataloustuotteiden hinnanmuodostus on erotettu lähes kokonaan kansainvälisistä markkinoista. Näin voidaan harjoittaa itsenäistä maatalouspolitiikkaa, säätää ja päättää hinnoista ja viedä ylijäämät ulkomaille riippumatta siitä, minkälaiset ovat viennin taloudelliset edellytykset. Joitakin kansainvälisiä säännöksiä on olemassa, mutta ne eivät vaikuta oleellisesti kansallisen maatalouspolitiikan itsenäisyyteen.. Maatalouspolitiikka esiintyy omana tieteenalana. Sen teoria ja analyysivälineet ovat kuitenkin löydettävissä kansantaloustieteestä, joskin joissakin tapauksissa voidaan puhua myöskin omasta maatalouspolitiikan teoriasta. Yleisesti ottaen maatalouden tarkastelussa käytetään samoja analyysimenetelmiä kuin muidenkin kansantalouden sektoreiden tarkastelussa. Maataloustuotantoa tarkastellaan yleisen yrityksen teorian valossa ja kulutusta analysoidaan yleisen kysyntäteorian avulla. Oman sävynsä maatalouspolitiikkaan antaa kuitenkin hinta- ja tulopolitiikka, joita julkinen valta harjoittaa lainsäädännön avulla. Maataloustulolaki, joka antaa puitteet tuottajahintojen määräämiselle ja tuotannonohjaukselle, on ollut keskeinen tekijä maatalouspolitiikassa 1950-luvulta alkaen. Siihen liittyvä tutkimus käyttää tavanomaisia kysyntä- ja tarjontateorioita. Maatalouden säätely on herättänyt paljon arvostelua. Taustaa tälle pyritään löytämään poliittisten puolueiden ja muiden eturyhmien voimasuhteista. Maatalouspolitiikkaa on viime aikoina pyritty selittämään "yleisen valinnan" (public choice) teorian avulla. Tällöin on kysymys ennen kaikkea päätöksenteon tutkimuksesta. Kiinnostavaa on selvittää, mitkä tekijät ovat vaikuttaneet päätöksentekoon ja ketkä vaikuttavat eniten päätöksentekoon. Voidaan myös kysyä, ovatko päätöksentekoon vaikuttavat tekijät taloudellisia vai poliittisia. 9
9 1.2. Maatalouspolitiikan määritelmiä Tieteenala (tai oppiaine) on syytä määrittää jollain tavalla. Määritelmästä tulee käydä ilmi tieteenalan sisältö ja rajaus muihin tieteenaloihin verrattuna. Yleisesti ottaen tässä tehtävässä onnistutaan hyvin, joskin tieteen erikoistuminen tuo mukanaan ongelmia erityisesti rajausten suhteen. Yliopistojen oppiaineet muodostuvat usein eroamalla emo-oppiaineesta. Ne vievät silloin mukanaan siitä osan, jolloin uuden ja vanhan oppiaineen välinen ero voi muodostua ongelmalliseksi. Liian pitkälle viety erikoistuminen ei välttämättä ole hyväksi. Maatalouden talousaineet ovat yliopistossa eriytyneet omiksi professuureiksi. Tällöin oppiaineista on tullut liian pieniä. Professorin apuna voi olla vain yksi assistentti. Tosin kehitys on kääntynyt takaisin suurempiin yksiköihin. Maatalous-metsätieteellisen tiedekunnan taloustieteen laitokseen kuuluvat nykyisin maanviljelystalous, maatalouspolitiikka, markkinointi, elintarvike-ekonomia, maankäytön ekonomia, kodin taloustiede, neuvontaoppi ja yksityismetsätalous. Politiikka-sana voi joskus sekoittaa maatalouspolitiikka-oppiaineen ymmärtämistä. Se voi johtaa ajatukset puoluepolitiikkaan. Maatalouspolitiikka on kuitenkin tieteenala, joka antaa pohjan käytännön maatalouspolitiikan harjoittamiseen, kuten kansantaloustiede on tieteenala, joka antaa keinot ja tavoitteet yleisen talouspolitiikan hoitoon. Maatalouspolitiikan määritelmä perustuu usein kunkin maan omiin lähtökohtiin, joten siinä voi esiintyä erilaisia painotuksia. Myös määritelmän tekijän omat mieltymykset voivat vaikuttaa määritelmän nyansseihin. PinicALAn (1964) mukaan maatalouspolitiikka on talouspolitiikkaa, joka kohdistuu maatalouselinkeinoon. Sitä voidaan hänen mukaan pitää ns. sektoripolitiikkana, joka käsittää erilaisia talouspoliittisia toimenpiteitä, joiden vaikutus tuntuu lähinnä maataloudessa. Maatalouspolitiikkaan liittyy Pihkalan mukaan kuitenkin erityisiä ongelmia, jotka johtuvat maataloustuotannon ja maatalousyritysten erikoisesta luonteesta. Pihkala jakaa maatalouspolitiikan "ensisijaiseksi katsotun päämäärän mukaan" tuotanto- ja tulopolitiikkaan tai menettelytapojen mukaan useaan lohkoon kuten rakennepolitiiklcaan, hintapolitiikkaan, avustus- tai tulcipolitiikkaan, luottopolitiiklcaan jne. IllAmuomAn (1981) mukaan maatalouspolitiikka merkitsee tietynlaista käytännön toimintaa, mutta toisaalta se on nimi eräälle tieteen alalle ja oppiaineelle. Käytännön toimintana se on maatalouselinkeinoon ja sen harjoittajiin kohdistuvaa talouspolitiikkaa. Siten se on osa yleistä talous- ja yhteiskuntapolitiikkaa. Maatalouspolitiikan käytännön toiminta kohdistuu tuotannon ohjaamiseen, investointeihin, hintoihin, tulotason muodostumiseen jne. Tämä tapahtuu pääasiassa valtiovallan päätösten perusteella, mutta myös viljelijöiden tai erityisesti heidän etujärjestöjensä ja valtiovallan välisten neuvottelujen pohjalta. Tieteenalana maatalouspolitiikka on IHAMUOTILAII (1981) mukaan maatalouselinkeinon erityiskysymyksiin kohdistuva sovellettua kansantaloustiedettä. Määritelmää voisi vielä yleistää: maatalouspolitiikka on maatalouselinkeinoon kohdistuva osa kansantaloustiedettä. Sen ei tarvitse olla pelkästään sovellettua kansantaloustiedettä, koska maatalouspolitiikan puitteissa voidaan olettaa syntyvän uuttakin tiedettä, vaikka lähestymistapa ja menetelmät voivatkin olla samat kuin yleisessä kansantaloustieteessä. 10
10 Oppiaineen sisältö vaihtelee eri maiden yliopistoissa käytännön ratkaisujen mukaan. Maatalouspolitiikkaan voi yliopistollisena oppiaineena sisältyä mm. sosiaalipoliittisia ja sosiologisia näkökohtia. Maataloushistoria ja maaseutusosiologia kuuluvat Helsingin yliopiston maatalouspolitiikka-oppiaineeseen, vaikka ne tieteenaloina ovat varsin kaukana taloustieteistä. Markkinointi kuului siihen myös aina vuoteen 1974 saakka. Maatalouspolitiikka on osa maatalousekonomiaa, johon kuuluvat maatalouspolitiikan lisäksi maanviljelystalous, markkinointi ja maankäytön ekonomia. Maatalouspolitiikan ja maanviljelystalouden välinen ero on paikoin vaikea tehdä. Joskus esitetään, että maatalouspolitiikka olisi makroekonomiaa ja maanviljelystalous mikroekonomiaa. Näin ei välttämättä ole asianlaita, vaikka tämä luonnehdinta päteekin melko pitkälle. Yllä esitetty IHAmuorrmAn määritelmä maatalouspolitiikasta sopii hyvin tämän julkaisun tarpeisiin. Kansainvälisestä kirjallisuudesta löytyy vastaavanlaisia määritelmiä. JAmEsin (1971) mukaan kansallisella maatalouspolitiikalla tarkoitetaan julkisen vallan roolia maataloussektorissa. Maatalouspolitiikka on ennen muuta julkisen vallan harjoittamaa talouspolitiikkaa. Hallitukset ja eduskunta vaikuttavat lainsäädännöllään ja toimenpiteillään niin hintoihin, tuloihin kuin tuotannon määräänkin. Yleensä tämä tapahtuu siinä uskossa, että se on paras tapa ohjata maataloutta viljelijän, kuluttajan ja koko kansakunnan hyväksi. Elintarvikkeiden tasainen saanti on hallitusten mielestä parhaiten turvattu harjoitetulla politiikalla. Maatalouspolitiikka sivuaa vääjäämättä myös sosiaalipoliittisia ja hyvinvointiarvoja. Maatalouspolitiikan perusteet ovat hyvin moninaiset ja ne sekoittuvat useasti keskenään, mistä aiheutuu paljon sekaannusta ja väärinkäsityksiä ja jopa väärinkäytöksiä. Maatalouspolitiikkaa tehdään usein poliittisin perustein. Poliittiset puolueet haluavat turvata kannatuksensa ja ajavat politiikkaa, joka palvelee vain viljelijöitä mutta joka unohtaa kaikki muut tekijät, kuluttajat sekä yleensä kansantaloudelliset tai kansainväliset tekijät (JAMES 1971, s. 3). HAGEDORN (1983) on huomauttanut, että maatalouspolitiikkaa käsitellään usein liian suppeasti. Tarkastelu kohdistuu pääasiassa vain markkinamekanismeihin, kun taas päätöksentekoprosessi jää vähemmälle huomiolle. Instituutiot, jotka säätelevät poliitikkojen päätöksiä ja poliittista prosessia kuten vaaleja, kollektiivista toimintaa, intres siryhmiä, byrokratiaa ja neuvotteluja, ovat hänen mielestään tärkeä osa maatalouspolitiikkaa. Maatalouspolitiikkaa tehdään usein kansainvälisessä ympäristössä. Maataloustuotteiden ulkomaankauppa on kuitenkin monessa suhteessa erilaista kuin esim. teollisuustuotteiden ulkomaankauppa. Se ei yleensä ole vapaata. Kansallinen maatalous suojataan monin eri tavoin ulkomaiselta kilpailulta. Tärkein seuraus siitä on, että maailmanmarkkinahinnat eivät vaikuta maan sisäisiin hintoihin. Maa voi harjoittaa täysin itsenäistä hintapolitiikkaa. Vientiä tuetaan valtion varoin, joten tuottajat eivät kärsi matalista maailmanmarkkinahinnoista. Tästä on kauaskantoisia seurauksia maan omaan maatalouteen. Kaikkien teollisuusmaiden maatalousongelmien sanotaan kärsivän juuri vapaan ulkomaankaupan puuttumisesta. Maatalouspolitiikkaa voi siis tarkastella kansainvälisestä näkökulmasta. Tällöin voidaan puhua kansainvälisestä maatalouspolitiikasta. Se sisältää ulkomaankaupan lisäksi myös maataloustuotantoa koskevan osan, erityisesti kehitysmaiden maatalouden. Maatalouspolitiikan sisältö saa konkreettisen muodon, kun sitä tarkastellaan tavoitteiden ja keinojen näkökulmasta. 11
11 1.3. Maatalouspolitiikan sisältö Käytännön maatalouspolitiikka muodostuu tavoitteista ja keinoista. Yksi Suomen maatalouspolitiikan tärkeimpiä tavoitteita on omavaraisuuden ylläpitäminen kaikissa olosuhteissa. Maan on tultava toimeen, vaikka maan rajat sulkeutuisivatkin jonkin kriisitilanteen takia. Tuotanto on tämän takia mitoitettu yli kotimaisen kulutuksen. Maaseudun asuttuna pitämisestä on tullut myös tärkeä maatalouspolitiikan tavoite. Tässä tavoitteessa on onnistuttu varsin hyvin, kuten ylituotanto-ongelmat osoittavat. Omavaraisuustavoitteeseen liittyy myös muita tavoitteita. Suomen maatalous on kokenut saman kehityksen kuin mitä on tapahtunut muuallakin maailmassa. Maatalousväestö on vähentynyt hyvin voimakkaasti, kun väki on siirtynyt maaseudulta asutustaajamiin ja kaupunkeihin. Tätä kehitystä ei ole pidetty aina toivottavana, vaan maa on haluttu pitää asuttuna kaikilta osin. Maatalouspolitiikan tavoitteisiin kuuluu myös taata riittävä toimeentulo viljelijäväestölle. Hintapolitiikalla voidaan osittain hoitaa tätä tavoitetta. Riittävän toimeentulon takaamiseksi tuotantoa tulisi voida lisätä yksityisillä tiloilla. Siihen on kuitenkin vähän mahdollisuuksia ylituotannon takia. Hintapolitiikka on siten ollut tärkein keino, jolla tulotason kehittämistä on voitu hoitaa. Tätä varten on ollut käytössä maataloustulolaki vuodesta 1956 alkaen. Sen sisältö on ollut tärkeä maataloudelle, koska se on määrittänyt, mitä otetaan huomioon hintojen kehittämistä koskevissa neuvotteluissa. Se on sisältänyt myös tuotantotavoitteisiin liittyviä määräyksiä. Maataloustulolakien (tai hintalalcien, joksi niitä usein myös nimitetään) sisällöstä neuvotteleminen on ollut tärkeää maatalouspolitiikasta päätettäessä. Viljelijöiden toimeentuloon liittyy läheisesti maatalouden rakenteen kehittäminen. Maatalouden rakennekehitystä tuetaan monin eri toimin kuten esimerkiksi investointiavustuksin ja lainoin. Rakenne-kehitys on kuitenkin helposti ristiriidassa yhteiskuntapoliittisten tavoitteiden kanssa. Tilakoko on edelleen varsin pieni, ja sen tulisi kasvaa. Tilakoon kasvattaminen merkitsee maassamme tilaluvun alenemista, sillä peltopintaalaa ei ole varaa kasvattaa ja ainoa keino ulkoiseen rakennerationalisointiin on tilojen yhdistäminen. Se merkitsee väestömäärän alenemista maaseudulla ja siten se on ristiriidassa mm. maan asuttuna pitämisen kanssa. Maatalouspolitiikan tavoitteena on aina ollut omavaraisuuden turvaaminen ja viljelijäväestön tulotason kohottaminen, mutta toisaalta on jouduttu kiinnittämään erityistä huomiota tuotannon rajoittamiseen. Tuotannonrajoitustoimenpiteet ovat olennainen osa Suomen maatalouspolitiikkaa. Tuotannon kasvua on pyritty rajoittamaan mm. poistamalla osa pellosta tuotannosta, erilaisin teurastuspalkkioin, rajoittamalla suurten yritysten perustamista, tuotannonmuutossopimuksin ja eläkejärjestelyin. Toimenpiteet ovat olleet vapaaehtoisia, ja niihin on liittynyt erilaisia palkkioita, joilla on houkuteltu viljelijöitä käyttämään näitä erilaisia rajoitustoimia. Toimenpiteet ovat johtaneet vaikeuksiin, koska työttömyys on lisääntynyt voimakkaasti ennen muuta maaseutualueilla ja täten maatalouspolitiikan tavoitteet ovat olleet ristiriidassa työllisyystavoitteiden kanssa. Maatalouspolitiikkaan liittyy siis yleisiä poliittisia ja yhteiskuntapoliittisia ristiriitoja. Tällainen vastakkain asettelu on todellisuutta, mikä on otettava huomioon maatalousekonomisessa tutkimuksessa. Tosin kaikkien tällaisten toimenpiteiden arviointi on hyvin vaikeaa, kuten myöhemmin tullaan näkemään, kun tavoitteita ja toimenpiteitä tarkastellaan lähemmin. 12
12 Hinta- ja tulopolitiikka, tuotannonrajoittaminen ja rakennepolitiikka ovat olleet maatalouspolitiikan keskeisiä alueita. Niihin liittyvät asiat tulevat esille maataloustuloneuvotteluissa, mutta myös monissa muissa yhteyksissä lainsäädäntöä suunniteltaessa ja lakeja hyväksyttäessä. Maatalouden tuki on asia, joka aiheuttaa paljon keskustelua ja väärinkäsityksiä, sillä se kytkeytyy moneen eri asiaan. Yksi niistä on vientituki, joka kuuluu periaatteessa maataloustuotteiden ulkomaankauppapolitiikkaan, mutta joksi sitä ei tavallisesti mielletä, koska sitä koskevat ratkaisut on tehty maataloustulolain yhteydessä tuotantokatoista päätettäessä. On nähtävissä, että kaupan vapautuminen GATT:in puitteissa ja yleinen integraatio tulevat vaikuttamaan tulevaisuudessa maatalouden toimintaedellytyksiin enenevässä määrin. Sosiaalipolitiikka on myös aina mukana maataloutta koskevissa ratkaisuissa, mutta sen asema maatalouspolitiikassa on jäänyt jossain määrin sivuun Julkaisun sisältö Tässä julkaisussa tarkastellaan maamme maatalouspolitiikkaa ja sen harjoittamista. Siinä pyritään kuvaamaan ennen muuta käytännön maatalouspolitiikkaa, sen kehitystä ja nykytilaa. Tutkimuksen johdantoluvussa tarkastellaan lyhyesti maatalouspolitiikan määritelmiä, vaikka julkaisu ei sinänsä olekaan luonteeltaan teoreettinen. Luvussa 2 luodaan katsaus Suomen maatalouteen. Aluksi käsitellään luonnonoloja kuten maaperää ja sääoloja. Maatalouden rakenne ja tuotantoa saavat keskeisen aseman tässä luvussa. Kappale päätyy maatalouden asemaan koko kansantaloudessa. Julkaisun painopiste on käytännön maatalouspolitiikassa. Näin hinta- tulo- ja rakennepolitiikka saavat melkoisen painon. Tuotantopolitiikkaa ja erityisesti tuotannonrajoittamista tarkastellaan julkaisun luvussa neljä. Maatalouden hinta-, tulo- ja tukipolitiikka on tarkastelun kohteena luvussa viisi. Maataloustulolait ovat olleet tärkein maatalouspolitiikan keino jo pitemmän aikaa. Luvun loppuun on liitetty katsaus maataloustulolakien keskeisiin kohtiin. Rakennepolitiikkaa on käsitelty luvussa kuusi. Maatalouden aluepolitiikka on tärkeä asema tulonjaon tasaamisessa. Asiaa käsitellään luvussa seitsemän. Julkaisun kahdeksannessa luvussa käsitellään maataloustuotteiden ulkomaankauppaa. Julkaisuun on vielä liitetty lyhyt kappale maatalouden sosiaalipolitiikasta. Julkaisussa on käytetty varsin runsaasti tekijän Suomen maataloutta koskevia vuosiraportteja (KETTUNEN ). Niistä on lainattu osia lähes sellaisinaan. Niiden muokkaamista uuteen asuun en ole katsonut tarpeelliseksi. Suomen maatalouspolitiikkaa koskevaa aineistoa on runsaasti, mutta tässä yhteydessä ei ole pyritty käymään sitä systemaattisesti läpi. Komiteamietinnöt ja työryhmien lausunnot ovat yksi perusaineistoista maatalouspolitiikan suunnittelua tarkasteltaessa. Niitä on käytetty hyväksi tätä selvitystä tehtäessä. MTK:n kolmiosainen julkaisu maatalouspolitiikastamme (KANANEN 1986, SAULI 1987, VÄÄNÄNEN 1987) muodostaa myös hyvän lähdeaineiston. Suomen maataloudesta ja maatalouspolitiikasta tehty väitöskirjoja (GRANBERG 1989, KOLA 1991, MÄKINEN 1990, PUURUNEN 1990) ja muita julkaisuja, jotka ovat arvokkaita lähdeteoksia (HAssiNEN 1985). 13
13 Maatalouspolitiikka on yleensä hyvin maakohtaista, mutta politiikkasovellutukset ovat usein tuttuja monissa maissa. Muiden maiden kokemuksia voi myös soveltaa Suomeen ja näin on varmaan myös tehty. Kansainvälisiä vertailuja ei ole kuitenkaan tehty tässä yhteydessä. Integraatio tulee muuttamaan maatalouspolitiikkaamme voimakkaasti. Tässä julkaisussa ei ole kuitenkaan vielä käsitelty mahdollisen EY:hyn liittymisen vaikutuksia maatalouteemme ja maatalouspolitiikkaamme. Tältä osin tulee muita julkaisuja, joissa tarkastellaan tarkemmin näitä seikkoja. 14
14 2. SUOMEN MAATALOUS JA SEN KEHITYS 2.1. Ilmasto Suomi sijaitsee 60:nnen ja 70:nnen leveysasteen välillä ja on siten maailman pohjoisin maataloutta harjoittava valtio. Ilmastollisesti tilanne ei ole kuitenkaan niin epäedullinen kuin maantieteellisestä asemasta voisi päätellä, sillä Golf-virran takia keskilämpötila on tammikuussa noin 6 astetta korkeampi kuin samoilla leveysasteilla keskimäärin. Siten myös maataloutta on mahdollista harjoittaa lähes koko maassa. Tosin maan pohjoisimpien osien sääolot eivät ole kovinkaan edulliset maataloustuotannolle. Kasvukauden pituus vaihtelee huomattavasti. Se on etelärannikolla 180 vrk, mutta Lapissa noin 130 vrk. Kasvien vuorokautinen kasvuaika on kuitenkin pitkä, sillä päivänvaloa (säteilyä) on kesällä Lapissa ympäri vuorokauden. Täten kasvuolot tasoittuvat maan eri osissa. Kasvukauden tehoisa lämpösumma alenee hyvin voimakkaasti mentäessä pohjoista kohti. Aivan eteläisimmässä Suomessa se on 1300 C, kun Keski-Suomessa se on enää noin 1100 C ja Lapissa vain noin 700 C. Tämän takia pohjoisimmissa osissa maata voidaan viljellä vain muutamia kasveja, kuten heinää ja perunaa. Eteläisimmässä Suomessa viljelykasvien valikoima on sen sijaan paljon laajempi, joskaan esim, tärkeät rehukasvit, maissi ja sinimailanen, eivät menesty sielläkään. Halla uhkaa noin viidettä osaa peltoalasta. Hallavahingot voivat olla joinakin vuosina suuria, mutta toisina vuosina ne voidaan välttää kokonaan. Hallaa esiintyy yleensä systemaattisesti samoilla seuduilla alueen topografisista tekijöistä johtuen. Mm. maaston muoto, suot, vesistöt ja puusto vaikuttavat alueen hallanarkuuteen. Riskialueet sijaitsevat Keski- ja Pohjois-Pohjanmaalla ja Lapissa. Hallatuhoja voidaan välttää viljelyteknisin toimenpitein sekä kasvilajin ja -lajikkeen valinnalla. Viime hetken hallantorjunnassa pyritään estämään lämpötilan lasku paikallisesti esim. sadettamalla, savuttamalla tai ilmaa sekoittamalla (SUOMELA 1976). Sadetta saadaan Etelä- ja Keski-Suomessa mm, ja sademäärä on suurempi kuin haihtuminen (PöLlue 1986). Sademäärät ovat yleensä riittäviä ja niinpä sadetusta on toistaiseksi käytetty maataloudessa varsin vähän. On kuitenkin laskettu, että sadetus kannattaa Etelä-Suomen kuivilla alueilla (KARA 1972). Sateisuus lisääntyy syksyä kohti, joten sateen jakaantuminen on epäedullinen viljelyä ajatellen. Varsinkin Etelä-Suomessa kasvit kärsivät joskus paljonkin alkukesän kuivuudesta, kun taas syksyn sateet vaikeuttavat elonkorjuuta. Joinakin vuosina jää osa sadosta kokonaan korjaamatta sateiden takia. Koko maa on talvella lumen peittämä. Kasvit hyötyvät runsaan lumipeitteen antamasta suojasta pakkasta vastaan, mutta toisinaan sattuu pahojakin lumivaurioita mm. runsaan lumen tullessa aikaisin syksyllä sulaan maahan Usein syysvilja-aloja täytyy kylvää uudelleen. Toisaalta kylmät talvet hyödyttävät myös viljelyä rajoittamalla kasvitautien määrää ja tuhohyönteispopulaatioiden kasvua. Syvälle ulottuva routa parantaa myös maan mururakennetta ja vähentää muokkaustarvetta. Suomen ilmasto-olosuhteille ovat luonteenomaisia varsin suuret säävaihtelut. Myös kasvukauden pituus ja sademäärät vaihtelevat. Tästä johtuen satotaso vaihtelee huomat- 15
15 tavasti vuodesta toiseen. Säässä ei ole havaittavissa selvää säännönmukaisuutta. Suuret vuosittaiset eroavuudet vaikeuttavat tuotantopäätösten tekoa Maaperä Jääkausi on vaikuttanut maaperän muodostukseen Suomessa. Jää siirsi suuria määriä pintakerroksia, ja jään sulaessa nämä irtonaiset maalajit kasautuivat paikoin korkeiksi harjuiksi. Virtaava vesi kuljetti jokia myöten lietemaata, joten jokien suistoihin muodostui viljavia alueita. Paikoin maa on melkein paljasta kallioisen maaperän tullessa näkyviin. Kun ilmasto on varsin kylmä ja talvet ovat pitkiä, humuskerroksen muodostuminen on hidasta ja siten Suomen maaperä on varsin köyhää. Suomi kuuluu maaperäluolcituksessa ns. podsol-vyöhykkeeseen, joka käsittää alueita sekä Aasian, Euroopan että Pohjois-Amerikan pohjoisosista (PuusTJÄRvi 1976). Tällaisen maaperän muodostumisen edellytyksenä on viileä ja kostea ilmasto. Maa on luontaisesti hapanta ja pinta on voimakkaasti huuhtoutunutta. Tällaisilla alueilla vain suurikokoiset kasvit pystyvät käyttämään tehokkaasti maaperän ravinteita ja niinpä alueella kasvaakin etupäässä havumetsiä. Olosuhteet ovat suotuisat turpeen muodostumiselle. Suomessa onkin laajoja suoalueita, joita kuitenkin viimeaikoina on kuivatettu. Maalajit jaetaan kivermäismaihin ja eloperäisiin maihin. Noin 74 % pelloista on ensin mainittuja, niistä suurin osa hieta- (30 %) ja savimaita (19 %). Loput 26 % luetaan eloperäisiin maihin. Eloperäiset jakautuvat melko tasan turve- (10 %) ja multamaihin (14 %). Savimaat sijaitsevat etelärannikolla ja turve- ja moreenimaat pääasiassa Pohjois-Suomessa (TURTOLA ym. 1987). Maaperä on yleisesti ottaen köyhä, joten lannoitusta tarvitaan satotason kohottamiseksi. Maaperä vaatii myös kuivatusta ja ojitusta, joka (nykyään yleensä salaojitus) on suurimmalla osalla pelloista välttämätöntä Maanomistusolot Lähes kaikki maatalousmaa on yksityisten viljelijöiden omistuksessa. Vain pieni osa kuuluu valtiolle, kunnille tai yksityisille yrityksille. Tilanne on historiallisen kehityksen tulosta. Aikaisemmin oli olemassa suuria tiloja, mutta Suomen itsenäistyessä vuonna 1917 maata ryhdyttiin jakamaan maatyöntekijöille ja näin suuret tilat jaettiin pieniksi tiloiksi luvun alkaessa arvioitiin maassamme olleen noin torpparilaitoksen kahlitsemaa vuokraviljelijäperhettä ja näiden lisäksi noin tilattomaan väestöön kuuluvaa ruokakuntaa. Itsenäisten viljelijäperheiden määräksi arvioitiin silloin vain noin Torpparilaitoksen purkaminen alkoi vuonna 1918, jolloin hyväksyttiin vuokraalueiden lunastuslaki (vapautuslalci). Se synnytti yhteensä noin uutta itsenäistä tilaa ja asuntoaluetta, joista puolet vastasi ajan mittapuun mukaan kooltaan viljelystilaa. Vuonna 1922 eduskunnassa hyväksyttiin kaksi merkittävää lakia: laki valtion metsämaiden sekä niillä olevien vuokra-alueiden asuttamisesta ja Lex Kallio -nimellä 16
16 Taulukko 2.1. Tilojen jakaantuminen omistusoikeuden mukaan Yksityinen Perikunta Valtio, kunnat Yhteisöt, yhtiöt Yhteensä Lähde: Yleinen maatalouslaskenta vuosilta 1950, 1969 ja tunnetuksi tullut laki maan hankkimiseksi asutukseen. Molemmissa laeissa on ensi kertaan tarkkaan määritelty ne periaatteet, joita oli noudatettava käytettäessä valtion varoja maan hankkimiseen, tilojen muodostamiseen, niiden luovuttamiseen ja maansaajien tukemiseen. Lex Kallioon sisältyi ensi kerran myös mahdollisuus hankkia maata pakkolunastamalla, ellei maata paikkakunnalla saatu riittävästi valtion maista tai vapailla kaupoilla. Maat lunastettiin yhtiöiden ja yhteisöjen maista, rappio- ja keinottelutiloista sekä suurempien tilojen ulkopalstoista. Vuonna 1936 hyväksyttiin uusi asutuslaki, jonka maanhankintaperiaatteet olivat päälinjoiltaan samat kuin Lex Kalliossa. Maatilat ovat edelleen yksityisomistuksessa (taulukko 2.1). Viimeaikaiselle kehitykselle on lisäksi ollut ominaista tilojen jääminen perikuntien omistukseen. Pienillä tiloilla ei ole sopivia tai halukkaita jatkajia, jolloin tilat jaavät jakamattomina yhteiseen omistukseen (SuRvo 1989). Osa tiloista on eläkeläisten omistuksessa. Suomen maatalouspolitiikan yhtenä pääperiaatteena on, että maatalous säilyy perheviljelmä-pohjaisena. Nykyisin ainoastaan aktiiviviljelijä voi ostaa maata. Tästä on säädetty erikseen lailla. Tila, jonka peltoala on yli 2 ha, voi siirtyä vain päätoimiselle viljelijälle Rakenne ja sen kehitys Suomen maatalouden rakermekehitykseen on hyvin voimakkaasti vaikuttanut toinen maailmansota. Elintarvikehuolto oli suurissa vaikeuksissa sodan aikana, joskin suoranaiselta nälänhädältä vältyttiin. Maatalouden tärkeimmäksi tehtäväksi tuli sodan jälkeen tuotannon kohottaminen. Se oli sitäkin tärkeämpää, kun kymmenesosa maatalousmaasta oli menetetty alueluovutusten takia. Noin maatalousperhettä oli asutettava uudelleen. Lisäksi rintamamiehille luvattiin sodan aikana, että he saisivat maata rauhan palattua. Lupauksen lunastamisen seurauksena perustettiin noin uutta tilaa (HÄRKÖNEN 1984, VIROLAINEN 1984). Siirtoväen ja rintamamiesten asuttamiseen käytettiin maatalousmaata yhteensä ha ja metsämaata noin 1.75 milj. hehtaaria. Vuoden 1957 loppuun mennessä 17
17 Taulukko 2.2. Peltoala, tilojen lukumäärä ja keskikoko vuosina Peltoala 1000 ha Tilojen lukumäärä Keskikoko (ha) Lähde: Vuodet 1929, 1941,1950,1959,1969, SVT III: 44,55 ja 68.Yleinenmaatalouslaskenta vastaavilla vuosilta. Maatilarekisterit vuosilta 1975, 1980 ja oli uusille tiloille raivattu uutta peltoa noin ha. Ennen sotaa oli peltoa noin 2.50 milj. ha ja 2.67 milj. ha vuonna Tilojen lukumäärä nousi :sta vuonna 1939 noin :een vuoteen 1959 mennessä. Suomen maatalous on pysynyt tähän päivään saakka pientilavaltaisena. Monet pitävät tätä valitettavana seikkana ja syyttävät siitä sodan jälkeistä asutuspolitiikkaa. Osa tästä kritiikistä on peräisin jo kyseisen politiikan alkuajoilta, mutta osa on jällciviisautta. Totuus lienee, ettei muuta vaihtoehtoa tällöin ollut. Toisaalta tuskin kukaan pystyi ennustamaan varmuudella sitä taloudellis-teknistä kehitystä, joka käynnistyi heti sodan päätyttyä ja joka on vaikuttanut oleellisesti myös maatalouden kehitysedellytyksiin. Suuri tilamäärä tuli myöhemmin merkitsemään dramaattista yhteiskunnallista muutosta. Tilat olivat usein liian pieniä antamaan riittävää toimeentuloa viljelijäperheelle. Tiloja perustettiin syrjäseuduille ja kauas pohjoiseen, jossa edellytykset maatalouden harjoittamiseen olivat huonot luvulla alkoi muutto maaseudulta kaupunkeihin ja asutuskeskuksiin. Maaseutu on autioitunut, mistä on seurannut monenlaisia yhteiskunnallisia ongelmia kuten koulujen, kauppojen, yms. palvelujen vähentymistä. Kaupungeissa liian nopeasti toteutunut rakennemuutos on aiheuttanut monesti suuria sosiaalisia ongelmia ja turvattomuuden tunnetta. Rakennemuutoksesta aiheutuneet maaseudun ongelmat sävyttävät edelleen voimakkaasti myös tämän päivän maatalouspolitiikkaa. Maatalousväestön määrä ja tilojen lukumäärä kuvaavat parhaiten maatalouden rakenteen muutosta. Maatalousväestöä oli vielä 1950 lähes 1.4 miljoona henkeä, kun sitä oli vuonna 1990 vain Muutos on ollut erittäin voimakas. Maatalousväestön osuus koko väestöstä oli heti sotien jälkeen lähes puolet, kun tällä hetkellä se on vain noin 3 % (taulukko 2.3). Tämä on seurausta yleisestä taloudellis-teknisestä kehityksestä. Teollisuuden kasvaessa tarvittiin lisää työvoimaa ja maatalous joutui tällöin luovuttamaan sitä teollisuudelle. Toisaalta maatalouden työvoimatarve väheni rationalisoinnin takia. 18
18 Taulukko 2.3. Maa-ja metsätalousväestö ja sen osuus koko väestöstä.. Maatalousväestö 1000 Maa- ja metsätalousväestö Lähde: Suomen tilastollinen vuosikirja. Kokonaispeltoala kasvoi sotien jälkeen aina 1960-luvun loppupuolelle saakka. Peltoalan kasvua edistettiin aktiivisin toimenpitein tukemalla uuden pellon raivaamista valtion varoin. Kuitenkin jo 1950-luvulla todettiin, että peltoalan lisääminen tulee johtamaan ylituotantoon, minkä tähden pellon raivausta ei enää pidetty suotavana. Toiminta jatkui kuitenkin aina vuoteen Ylituotanto-ongelmat johtivat vientivaikeuksiin vuonna 1969 Englannin liityttyä EEC:hen, jolloin erityisesti voin vienti tyrehtyi. Tämän takia viljelyalaa ryhdyttiin supistamaan. Tärkein toimenpide oli pellonvarausjärjestelmä. Sen puitteissa peltoa poistettiin tuotannosta maksamalla valtion varoista tukea niille viljelijöille, jotka luopuivat kokonaan tilansa viljelystä. Tämän toiminnan tuloksena peltopinta-ala kääntyi laskuun ja tällä hetkellä peltoala on suurin piirtein sama kuin vuonna Tilojen lukumäärä on alentunut hyvin nopeasti. Enimmillään tiloja oli noin luvun lopulla. Tällä hetkellä niitä on vielä noin (vrt. taulukko 2.2). Osa niistä on viljelemättä. Tilojen lukumäärän alentumisen myötä keskikoko on kasvanut. Silti nykyinen keskikoko, noin 13 ha, on vielä varsin pieni. Tuotantoa harjoittavia tiloja oli vuonna 1990 noin ja niiden keskikoko oli 16.5 ha. Monet tiloista ovat osa-aikaviljelmiä. Jos tilat rajataan niin, että päätoimisena tilana pidetään sellaista tilaa, joka antaa työtä koko viljelijäperheelle, keskikoko on jo lähes 19 ha:a (PUURUNEN 1987). Näitä tiloja on noin Kuviosta 2.1 käy ilmi edellä mainittu sodanjälkeinen kehitysilmiö. Tilojen lukumäärä kasvoi huomattavasti, varsinkin pienemmissä kokoluolcissa. Tämän seurauksena myöskin keskimääräinen peltopinta-ala putosi 9.3 ha:sta 7.8 ha:iin. Tilakoko säilyi samanlaisena koko 1950-luvun ja vasta 1960-luvulla on nähtävissä käänne uuteen rakennekehitykseen, jonka tunnusilmiöitä on tilakoon kasvu. Varsinkin pienten, alle 5 ha tilojen lukumäärä on pudonnut voimakkaasti. Niitä oli tämän vuosikymmenen alussa , kun luku oli korkeimmillaan Samoin alle 10 ha tilojen lukumäärä on alentunut varsin voimakkaasti. Osa tästä kehityksestä on tietenkin tapahtunut siten, että pieniä tiloja on jaanyt pois tuotannosta ja pelto on jäänyt joko viljelemättä tai se on liitetty toisiin tiloihin ha tilojen lukumäärä kasvoi vuoteen 1969 saakka, mutta sen jälkeen on näidenkin tilojen lukumäärä alentunut. Sen sijaan yli 20 ha:n tilojen lukumäärä on 19
19 Lukumäärä 1000 kpl Kokoluokka ffi 50- [ ffi v 1941 v 1950 v 1959 v 1969 v 1980 v 1990 Kuvio 2.1. Tilojen jakaantuminen eri kokoluokkiin ja keskimääräinen tilakoko (vuoden 1941 kohdalla 20-49,9 ja yli 50 ha luokat on yhdistetty). kääntynyt kasvuun. Tapahtuneesta rakennekehityksestä huolimatta yli 50 ha tilojen lukumäärä on edelleen pienempi kuin mitä se oli ennen sotia. Suurista tiloista jaettiin maata siirtolaisille ja siten suuret tilat katosivat Suomen maataloudesta. Tällä hetkellä on olemassa vain pieni määrä tiloja, joiden peltopinta-ala on yli 100 ha. Suurimmat yksityiset tilat ovat vain noin 500 ha:n suuruisia. Kunnilla ja valtiolla on muutamia suuria koulu- ja tutkimustiloja. Tällä hetkellä rakennekehitys on kuitenkin varsin nopea. Osa tiloista jää pois tuotannosta ja näin tilastollisesti katsoen jakautuma paranee. Tosin tilakokokin kasvaa, koska tilat vuokraavat maata niiltä tiloilta, joilla tuotanto on kokonaan lopetettu. Suomessa tapahtunee samalla tavoin kuin muualla maailmassa. Omistusolot säilyvät ennallaan, joten tilakokoa kasvattavat yritykset joutuvat vuokraamaan peltoa. Tulevaisuudessa on siis paljon maatilan omistajia mutta vähän viljelijöitä. Suomen maatalous perustuu ennen muuta kotieläintuotantoon. Koko tuotannon arvosta sen osuus on ollut % (kuvio 2.2). Loppuosa on leipäviljaa, perunaa ja juurikasveja. Kotieläintuotannossa on tapahtunut melkoisia muutoksia. Lehmien lukumäärä on alentunut huomattavasti (taulukko 2.4). Tosin maidontuotanto ei ole pudonnut läheskään yhtä paljon, sillä lehmien keskituotokset ovat jatkuvasti nousseet. Sikojen ja kanojen lukumäärä on kasvanut, mikä näkyy myös tuotantoluvuissa. Lampaiden lukumäärä on pudonnut murto-osaan siitä, mitä se oli vielä sotien jälkeen. Hevosten lukumäärän alentaminen on yleismaailmallinen ilmiö. Maatalouden koneistutninen on tuonut pellolle traktorit ja hevoset ovat saaneet väistyä lähes kokonaan. Jäljellä on pääasiassa vain ravi- ja ratsuhevosia. Luonteenomaista suomalaiselle maataloudelle oli aikaisemmin, että tilalla pidettiin lähes poikkeuksetta kotieläimiä. Maatalous oli sekataloutta, jolloin tiloilla oli niin lehmiä, sikoja, kanoja, lampaita kuin hevosialcin. Tällaisena tilanne säilyi aina 70- luvulle saakka, jolloin alkoi voimakas erikoistuminen. Suuri osa tiloista luopui kokonaan 20
20 muut v vilja muut v vilja sika I nauta maito munat Kuvio 2.2. Tuotannon arvon jakauma vuosina 1960 ja karjanpidosta ja siirtyi viljanviljelyyn. Myös kotieläintiloilla tapahtui erikoistumista. Nykyaikaisella tilalla tuotetaan joko pelkästään maitoa, sianlihaa, naudanlihaa tai kananmunia ja vain harvoilla tiloilla on nykyisin useamman lajin eläimiä. Erikoistumisesta on vain vähän tilastotietoja. Maatalouslaskennasta on kymmenvuosittain saatavissa tietoja siitä, kuinka monella tilalla on esimerkiksi lypsykarjaa, sikoja tai kanoja. Tämän mukaisesti tilat voidaan luokitella tuotantosuunnittain (taulukko 2.5). Kun tätä taulukkoa tulkitaan, on siis huomattava, että lypsykarjatiloiksi lasketaan jokainen tila, jolla on vähintään yksi lehmä tai sikatilaksi tila, jolla on yksi sika. Taulukko 2.4. Eläinten lukumäärät, 1000 kpl. Nautoja Lypsylehmiä Sikoja Kanoja Hevosia Lampaita ) ) laskentapäivä 1.9.,2) 1.3.,3 ) Lähde: Suomen tilastollinen vuosikirja. 21
L. MAATALOUDEN TALOUDELLISEN TUTKIMUSLAITOKSEN TIEDONANTOJA N:o 138 THE AGRICULTURAL ECONOMICS RESEARCH INSTITUTE, FINLAND RESEARCH REPORTS, No. 138 ENNUSTEITA VUODELLE 2000 LAURI KETTUNEN HELSINKI 1988